MJESEC HRVATSKE KNJIGE 2016. – DAN HRVATSKIH KNJIŽNICA

**Najbolji *selfie* u knjižnici**

Povodom obilježavanja Dana hrvatskih knjižnica, 11. studenog, Hrvatsko knjižničarsko društvo pokreće natječaj za NAJBOLJI *SELFIE* U KNJIŽNICI na temu ŠTO MI ZNAČI KNJIŽNICA. Pozivamo sve zainteresirane učenike, profesore i druge korisnike školske knjižnice da se uključe u ovu nacionalnu akciju i svojim *selfiejima* u našoj knjižnici pokažu što im knjižnica znači, što najviše vole posuđivati, čime se sve u knjižnici bave, s kim najradije dolaze u knjižnicu… Mogućih tema i motiva za fotkanje ima bezbroj, a svi sudionici imaju priliku pokazati svoju kreativnost i ideje u snimanju *selfieja*!

**KAKO SE PRIJAVITI?**

1. Fotografiju treba objaviti na Facebookstranici HKD-a, odnosno događanju Dan hrvatskih knjižnica (https://www.facebook.com/events/548052448732122/).

2. Uz fotografiju obavezno dodati: #danhrvatskihknjiznica2016 i označiti (tagirati) knjižnicu u kojoj je fotografija slikana.

Kriteriji natječaja:

Natječaj je javan.

1. Poslani selfie (autoportreti ili fotografija više osoba) ne smije biti prethodno objavljen.

2. U izbor će ući isključivo fotografije koje su snimljene i tagirane (označene) u nekoj knjižnici u RH.

3. Svi koju sudjeluju imaju pravo putem svog Facebook profila poslati samo jedan selfie na natječaj.

4. Za prva tri najbolja (prema ocjeni žirija čiji su članovi knjižničari) osigurane su nagrade.

5. Sudjelovanjem u natječaju autor fotografije pristaje na njezino objavljivanje i javno korištenje.

Natječaj je otvoren od 1. do 25. listopada 2016. godine. Radovi pristigli nakon navedenog roka neće se uzeti u razmatranje.

Javno proglašenje pobjednika bit će na Svečanoj proslavi Dana hrvatskih knjižnica 11. studenog 2016. godine u Zagrebu, a istog će se dana u knjižnicama u kojima su snimljene pobjedničke fotografije autorima uručiti nagrade.

Obavijest o nagradama bit će objavljena na mrežnim stranicama i Facebook stranici Hrvatskog knjižničarskog društva.

Anka Simović, školska knjižničarka